b'\n_START_ARTICLE_\n\xc5\xbdeljko Mavreti\xc4\x87\n_START_SECTION_\nBiografija\n_START_PARAGRAPH_\nRo\xc4\x91en u Karlovcu, 29. sije\xc4\x8dnja 1961., gdje je zavr\xc5\xa1io osnovnu \xc5\xa1kolu i srednju \xc5\xa1kolu. Na Veleu\xc4\x8dili\xc5\xa1tu u Karlovcu je diplomirao Studij lovstva i za\xc5\xa1tite prirode i specijalisti\xc4\x8dki diplomski stru\xc4\x8dni Studij poslovnog upravljanja MBA._NEWLINE_Veliki broj njegovih pjesama je uglazbljen i snimljen na razne nosa\xc4\x8de zvuka i slike. Objavljivao je u brojnim listovima i \xc4\x8dasopisima. Zastupljen je u dvojezi\xc4\x8dnom zborniku radova slovenskih i hrvatskih pjesnika, Zborniku radova karlova\xc4\x8dkih pisaca. Uvr\xc5\xa1ten je u Karlova\xc4\x8dki leksikon. Sudjelovao je na vi\xc5\xa1e nacionalnih i me\xc4\x91unarodnih knji\xc5\xbeevnih manifestacija (Susret slovenskih i hrvatskih pisaca Rijeka rije\xc4\x8di/Reka besed u Sloveniji, Dani Skendera Kulenovi\xc4\x87a u BiH, Pozdrav Goranovom prolje\xc4\x87u u Hrvatskoj\xe2\x80\xa6) i na brojnim knji\xc5\xbeevnim susretima i tribinama. Osniva\xc4\x8d je i predsjednik \xe2\x80\x9eKnji\xc5\xbeevnog kruga\xe2\x80\x9c Karlovac i pokreta\xc4\x8d Nagradnog natje\xc4\x8daja za kratku pri\xc4\x8du \xe2\x80\x9eZlatko Tomi\xc4\x8di\xc4\x87\xe2\x80\x9c. Dugogodi\xc5\xa1nji je pridru\xc5\xbeeni \xc4\x8dlan Dru\xc5\xa1tva hrvatskih skladatelja. Urednik vi\xc5\xa1e desetaka knjiga lijepe knji\xc5\xbeevnosti u nakladni\xc4\x8dkim nizovima Gradske knji\xc5\xbenice I.G. Kova\xc4\x8di\xc4\x87 Karlovac i \xe2\x80\x9eKnji\xc5\xbeevnog kruga\xe2\x80\x9c Karlovac. Pi\xc5\xa1e i knji\xc5\xbeevnu i likovnu kritiku. Zaposlen je kao knji\xc5\xbeni\xc4\x8dar u Gradskoj knji\xc5\xbenici Ivan Goran Kova\xc4\x8di\xc4\x87 u Karlovcu.'